open-index/open-wikipedia-markdown huggingface dataset:
Špirálová galaxia

[thumb|[Bodeho galaxia alebo M 81, **špirálová galaxia** vzdialená od Slnka 12 miliónov svetelných rokov v súhvezdí Veľká medvedica]]

**Špirálová galaxia** alebo **špirálová hmlovina** je typ galaxie v Hubblovej schéme, charakterizovaný nasledovnými fyzikálnymi vlastnosťami:

* Značný celkový moment hybnosti.
* Zložená z centrálnej **vypukliny** (angl. bulge), obklopenej **diskom**.
** Vypuklina pripomína eliptickú galaxiu, obsahuje veľa starých hviezd, nazývaných Populácia II, a typicky aj supermasívnu čiernu dieru vo svojom strede.
** Disk je ploché, rotujúce teleso, zložené z medzihviezdnej hmoty, mladých hviezd nazývaných Populácia I, a otvorených hviezdokôp.

Špirálovité galaxie boli pomenované podla svetlých ramien vnútri disku, ktoré sa tiahnu zhruba logaritmicky z vypukliny. V týchto ramenách sa tvoria nové hviezdy. Hoci sú niekedy ťažko rozoznateľné, napr. vo vločkovitých špirálach, sú to ramená, ktoré odlišujú špirálovité galaxie od ich šošovkových náprotivkov, ktoré majú diskovú štruktúru, ale žiadnu evidentnú špirálu.

Disky špirálovitých galaxií majú tendenciu byť obklopené veľkými svetelnými kruhmi, tvorenými hviezdami Populácie II, z ktorých je mnoho sústredených do guľových hviezdokôp obiehajúcich stred galaxie.

Naša Galaxia, Mliečna cesta, je špirálová galaxia, klasifikovaná ako Sbc (prípadne SBb, čiže špirálová s priečkou) podľa Hubbleovej postupnosti.

## Pôvod špirálovitej štruktúry
Prvým priekopníkom štúdií vytvárania špirálovitých ramien bol Bertil Lindblad. Uvedomil si, že myšlienka hviezd usporiadaných permanentne v špirálovitom tvare bola neudržatelná kvôli „ohybovej dileme“ (angl. winding dilemma). Keďže rýchlosť rotácie galaktického disku sa mení v závislosti od vzdialenosti od stredu galaxie, lúčovité rameno (idúce od stredu po okraj ako v kolese) by sa pôsobením rotácie rýchlo zakrivilo. Po niekoľkých otočeniach galaxie by sa rameno zakrivilo natoľko, že by omotalo galaxiu ešte pevnejšie. Toto však odporuje vykonaným pozorovaniam.
thumb|right|Vysvetlenie ramien špirálovej galaxie
Prvú akceptovateľnú teóriu vymysleli C. C. Lin a Frank Shu v roku 1964. Navrhli, aby špirálovité ramená boli prejavom špirálovitých vĺn hustoty. Domnievali sa, že hviezdy sa pohybujú po mierne eliptických obežných dráhach *a* že orientácie týchto obežných dráh sú vo vzájomnom vzťahu, to znamená, že elipsy sa plynule odlišujú v sklone so vzrastajúcou vzdialenosťou od stredu galaxie. Toto je znázornené na obrázku. Je jasné, že eliptické obežné dráhy sú v niektorých oblastiach tesne vedľa seba a vytvárajú tak *efekt* ramien. Z toho dôvodu neostávajú hviezdy na tom mieste, na ktorom ich vidíme, navždy, ale posúvajú sa z ramena do ramena tým, ako sa pohybujú po svojich obežných dráhach.

## Referencie


Kategória:Galaxie
Spartakovo povstanie

**Spartakovo povstanie** môže byť:

*povstanie otrokov v Rímskej ríši, pozri Spartakovo povstanie (Rímska ríša)
*pouličné vzbury v Nemecku v januári 1919, pozri Spartakovo povstanie (Nemecko)
Závadka nad Hronom

**Závadka nad Hronom** je obec na strednom Slovensku v okrese Brezno.

## Dejiny
* Prvá písomná zmienka v roku 1611 (vtedy známa pod maďarským menom Veľký Potok /Nagypatak)
* Ďalšie mená: Zavodka, Zavadka (1650), Zawatka (1773), Závadka (1808), Ágostonlak (1906)

### Vznik obce
Závadka nad Hronom vznikla v bývalej gemerskej časti Horehronia. Najstaršia písomná zmienka o obci je z roku 1611. Gemerským Horehroním sa nazývala oblasť Horehronia, ležiaceho pod Kráľovou holou, rozkladajúca sa na hornom toku Hrona od obce Bacúch smerom na východ až po obec Telgárt. Toto územie patrilo od 13. storočia ku Gemerskej župe a jeho dejiny sú spojené s hradom Muráň a s muránskym panstvom. Pôvodne bolo súčasťou kráľovskej obory, tzv. Zvolenského lesa, pod správou Muránskeho hradu. Horehronie bolo osídľované už v 14. a 15. storočí, ale z tohto obdobia je nedostatok písomných prameňov. Pre osídľovanie územia gemerského Horehronia malo väčší význam osídľovanie na valaskom práve, ktorého prvá etapa prebiehala od druhej polovice 15. storočia (sem patria aj historické povesti kráľa Mateja o jeho stretnutiach s valachmi). V tomto období počas valaského osídľovania bola v 16. storočí na území muránskeho panstva založená obec Závadka. Obec vznikla na mieste zaniknutej osady Veľký Potok. Prvý názov obce bol maďarský „Nagypatak" (1611), odvodený od potoka pretekajúceho priečne údolím z hôr Nízkych Tatier, ktorý sa i teraz volá Veľký potok, vlievajúci sa do Hrona. Prvá podoba dnešného názvu obce Závadka nad Hronom je známa z roku 1617 a neskôr sa vyskytuje v rôznych zápisoch: Zavodka, Závadka (1650), Zawatka (1773), Závadka (1808), Závadka nad Hronom (1927). Vznik názvu Závadka má dve verzie. Istý občan Závada sa odsťahoval z Polomky na odľahlé miesto a podľa neho je obec Závadka. Iná verzia je, že pri stavbe cesty zavadzal veľký kameň, podľa toho Zavadzka - Závadka. V roku 1906 mala obec maďarský názov Agostonlak. 

## Kultúra a zaujímavosti
### Pamiatky
* Rímskokatolícky kostol sv. Jána Nepomuckého, jednoloďová neskorobaroková stavba so segmentovo ukončeným presbytériom a predstavanou vežou z roku 1784. Kostol prešiel stavebnou úpravou v roku 1932. Veža kostola je členená pilastrami a ukončená barokovou helmicou s laternou. Interiér kostola má pôvodné barokové zariadenie. Oltár je stĺpová architektúra s centrálnym obrazom sv. Jána Nepomuckého, dielo Andreja Zallingera z roku 1786. Po stranách sa nachádzajú sochy anjelov s atribútmi svätca. Okrem hlavného oltára sa tu nachádzajú dva bočné oltáre, Immaculaty a sv. Jozefa z rovnakého obdobia. Podobne aj kazateľnica je pôvodná, neskorobaroková.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Brezno
Kategória:Pomenovania podľa Hrona
David Brin

**Glen David Brin** (* 6. október 1950, Glendale, Kalifornia, USA) je americký spisovateľ vedeckej fantastiky. So svojimi dielami  získal ceny Hugo a Nebula. Žije v Južnej Kalifornii a je zároveň aj konzultantom NASA a profesorom fyziky.

## Životopis
Narodil sa v Glendale v Kalifornii. V roku 1973 získal bakalársky titul z astronómie na Kalifornskom technologickom inštitúte. V štúdiu pokračoval  na Kalifornskej univerzite v San Diegu, kde v roku 1978 získal titul Master of Science z aplikovanej fyziky a v roku 1981 doktorát z astrofyziky.

## Práca
V jeho najznámejšej sérii *Uplift* (doslova "Pozdvihnutie") (dve trilógie) rozvinul koncept legendárnej a rozsiahlej galaktickej civilizácie, ktorá je zodpovedná za „pozdvihnutie“ všetkých známych inteligentných foriem dýchajúcich kyslík. Ľudstvo je v tomto kontexte anomáliou, pretože nie je známy druh, zodpovedný za jeho pozdvihnutie, z čoho plynie nedostatok porozumenia a uznania zo strany iných inteligentných druhov.

Existuje tiež *Uplift* dodatok ku stolovej hre GURPS dovoľujúc hráčom hrať dobrodružstvá v tomto svete. Tento dodatok nenapísal David Brin, ale bol postavený na jeho dielach a sám prispieval informáciami k jeho tvorbe.

## Bibliografia
### Séria o Pozdvihnutí
* (1980) *Sundiver* (v češtine "Sluneční poutník")
* (1983) *Startide Rising* (v češtine "Hvězdný příliv
* (1987) *The Uplift War* (v češtine "Válka Pozvednutých")
 
* (1995) *Brightness Reef* (v češtine "Útes naděje")
* (1996) *Infinity's Shore* 
* (1998) *Heaven's Reach*
 
### Séria postavená na [[Isaac Asimov|Asimovovej]] sérii o ''Základni''
* (1999) *Foundation's Triumph* 
* (1999) *Secret Foundations* 

### Romány
* (1984) *The Practice Effect* (v češtine "Praktický efekt")
* (1985) *The Postman* (v slovenčine „Posol budúcnosti“) - bol natočený aj rovnomenný film v hlavnej úlohe s Kevinom Costnerom 
* (1986) *Heart of the Comet* (spolu s Gregory Benfordom)
* (1990) *Earth* 
* (1993) *Glory Season* 
* (2002) *Kiln People* - (vydaná vo Veľkej Británii pod názvom *Kil'n People*) skončila v roku 2002 pri udeľovaní štyroch rôznych cien v kategórii najlepší román na druhom mieste -- Hugo, Locus, cena Johna W. Campbella a cena Arthur C. Clarka -- vždy za iným románom.

### Zbierky poviedok
* (1986) *The River of Time* 
* (1994) *Otherness* 

### Náučné
* (1998) *The Transparent Society: Will Technology Force Us to Choose Between Privacy and Freedom?* ISBN 0-7382-0144-8

### Po česky
* (1993) *Praktický efekt* (The Practice Effect)
* *Sluneční poutník* (Sundiver)
* *Hvězdný příliv* (Startide Rising)
* *Válka Pozvednutých* (The Uplift War)
* *Útes naděje* (Brightness Reef)

## Externé odkazy
* web stránka Davida Brina
* ISFDB Bibliografia: David Brin

Kategória:Spisovatelia USA
Kategória:Spisovatelia science-fiction USA
Kategória:Osobnosti z Glendale (Kalifornia)
Zoznam súhvezdí podľa rozlohy

## 88 súhvezdí modernej astronómie

Tu je zoznam 88 súhvezdí modernej astronómie, zoradených podľa plochy, ktorú na oblohe zaberajú, meranej v štvorcových stupňoch.

Poznámka:

 Súhvezdie Had je rozdelené na dve časti: Had - hlava (Serpens Caput (429 sq.deg.)) a Had - chvost (Serpens Cauda (208 sq.deg.)).

## Externé odkazy

* Súhvezdia


Kategória:Zoznamy súhvezdí
Rektascenzia

**Rektascenzia** (RA; značka α – grécke písmeno alfa) (z lat. *rectus* = priamy + *ascensio* = vzostup) je astronomický výraz pre jednu alebo dve súradnice bodu na oblohe pri použití rovníkovej sústavy súradníc. Ďalšou súradnicou je sklon (deklinácia). 

RA je porovnateľná so zemepisnou dĺžkou. Meria sa od nulového bodu, známeho ako jarný bod (bod jarnej rovnodennosti) v kladnom smere. 

RA sa meria v hodinách, minútach a sekundách, zriedkavejšie v stupňoch, minútach a sekundách. Je úzko spojená s hviezdnym časom, je tak jednotkou času, ako aj uhlovou jednotkou. Jedna hodina rektascenzie je totožná s 15 uhlovými stupňami, jedna minúta rektascenzie je totožná s 15 uhlovým minútami a jedna sekunda rektascenzie je totožná s 15 uhlovými sekundami. 

Alternatívnou mierou, ktorá sa používa v navigácii, je hviezdny hodinový uhol (po angl. *Sidereal Hour Angle*). Hlavný rozdiel je v tom, že rektascenzia sa meria smerom na východ, zatiaľ čo hviezdny hodinový uhol smerom na západ.

Rektascenziu možno použiť na určenie polohy hviezdy a tiež na určenie, ako dlho bude trvať, kým hviezda dosiahne určitý bod na oblohe. Napríklad, ak je hviezda s RA = 01:30:00 na našom poludníku, bude hviezda s RA = 20:00:00 na tomto poludníku o 18,5 hviezdnych hodín neskôr.

Kategória:Astronómia
Kategória:Sférická astronómia
Šoltýs

[náhľad|Maľba Hansa Rudolfa Sagera, šoltysa [Bern (mesto)|Bernu.]]

**Šoltýs** (iné názvy: **škultét**, **fojt**, **lokátor**, **šoltés**) je zakladateľ alebo sprostredkovateľ osídlenia obce na základe nemeckého a valašského práva. Pri kolonizácii podľa valašského práva sa nazýval tiež **kenéz**.

Na základe písomnej zmluvy so zemepánom získal šoltýs na založenie novej alebo osídlenie starej, spustnutej osady výsady, ktoré mu zabezpečovali výhodné majetkové pomery a dedičné richtárstvo s určitou súdnou a správnou právomocou. Pozýval osadníkov, rozdeľoval pôdu a bol výkonnou zložkou medzi zemepánom a poddanými. Od konca 17. storočia sa pojmom šoltýs označoval aj richtár, ktorý nemal nijaké výsady.

„Šoltýz (…) bol podnikateľ kolonizácie, ktorý so zemepánom uzavrel zmluvu, že zaľudní určité pusté, neobývané, ináč však na obrábanie vhodné územie. Tento zakladateľ dedín, akýsi kolonizačný agent (…) neskoršie dostal aj šľachtické práva, dohodol sa vopred so zemepánom o hraniciach prepusteného územia a o právach i povinnostiach tak svojich vlastných, ako i nových kolonistov. Pre splnenie dohody hľadal potom spoločníkov. Zbieral pre nové dielo doma i v zahraničí takých ľudí, ktorí mali slobodu sťahovania. Keď ich zozbieral, začal so stavbou dediny na vyznačenom mieste. Rozparceloval chotár a vymeral miesto pre novú obec. Časť pozemkov pripadla jemu, časť ostala na stavbu kostola a fary. Pretože zo začiatku obrábanie zeme šlo ťažko, nová obec bola po istý čas oslobodená od platenia akéhokoľvek nájmu. Po uplynutí tohto času kolonisti platili zemepánovi nájom (census), zmluvne natrvalo stanovený. Funkcia šoltýsa prechádzala v rodine zakladateľa z otca na syna a bola takým vzácnym právom, že sa dala aj za peniaze predať.“

Po urbárskej regulácii za Márie Terézie inštitúcia šoltýstva úplne zanikla.

## Etymológia
Slovo *šoltýs* pochádza z nemeckého *Schultheiß* (v strednej hornej nemčine „rozkazovač k vyrovnaniu podlžnosti“ < *Schuld* - podlžnosť, dlhované plnenie + *heißen* - rozkázať, vyzvať, primäť) a označovalo súdno-výkonné právomoci šoltýsa. V slovenskej, nemeckej alebo latinskej podobe je základom mnohých priezvisk - *[[Šoltýs (priezvisko)|Šoltýs]]*, *Šoltis*, *[[Šoltés (priezvisko)|Šoltés]]*, *[[Šulc (priezvisko)|Šulc]]*, *Schulz(e)*, *[[Škultéty]]*, *Škult* a&nbsp;pod..

## Referencie

## Ďalšia literatúra
* 

## Iné projekty

Kategória:Dejiny práva
Kategória:Územná samospráva
Kategória:Uhorsko
Čchin Š’-chuang-ti

thumb|Čchin Š’-Chuang Ti

**Čchin Š’-chuang-ti** alebo **Š’-chuang-ti** alebo **Š'-chuang** (čín. ,  – v prepise: čchin chuang (ti); * február 259 pred Kr. – † 12. júl 210 pred Kr.) bol formálne posledný kráľ východnej dynastie Čou (, ) v čínskom štáte Čchin (, ) v rokoch 247 pred Kr. až 221 pred Kr. a zakladateľom novej dynastie Čchin (, ). Po zjednotení siedmich bojujúcich štátov Čchi (), Čchu (), Jen (), Chan (), Čao (), Wej () a Čchin () sa stal prvým čínskym cisárom.

Z jeho dynastického mena *Čchin* pochádza naše dnešné pomenovanie *Čína*.

## Meno
[left|thumb|100px|<br />Š’-chuang-ti – Prvý cisár (nápis v malom [čínske písmo|pečatnom písme z roku 220 pred Kr.)]]
### Rodinné meno
Meno rodiny bolo **Jing** (, ). Rodinné či klanové meno sa dedilo z otcovej strany.
### Osobné meno
Čchin Š’-chuang-ti sa narodil v čínskom mesiaci *čeng* (), ktorý bol prvým mesiacom v roku a dostal podľa neho osobné meno **Čeng** (, ). Oba znaky sa v 3. storočí pred Kr. vzájomne zamieňali.

V starovekej Číne sa nikdy nespájalo osobné meno s menom rodiny (klanu) a používali ho na oslovenie len najbližší príbuzní. Je preto nesprávne označovať ho kombináciou *Jing Čeng* (),  *princ Čeng*, alebo neskôr *kráľ Čeng štátu Čchin*.

### Kráľ štátu Čchin
Po nástupe na trón štátu Čchin () v roku 247 pred Kr. používal titul *Kráľ štátu Čchin* (, ), až do roku 221 pred Kr., kedy dokončil zjednocovanie nezávislých čínskych kráľovstiev a ukončil takzvané Obdobie bojujúcich štátov (, ), ktoré trvalo od roku 403 pred Kr.

### Prvý cisár (dynastie) Čchin
Zjednotením vtedy známej Číny sa stal bezprecedentným vládcom, a aby sa povýšil nad dovtedajších kráľov, vytvoril nový titul *chuang ti* (), ktorý sa prekladá ako *cisár* a znie rovnako, ako meno mýtického Žltého cisára (, ). Prijal potom meno *Prvý cisár* (, ) a rozhodol, že jeho nástupca bude *Druhý cisár* (), jeho nástupca *Tretí cisár* () atď. a cisárska dynastia bude vládnuť Číne desaťtisíc generácií.

## Mauzóleum a terakotová armáda

Š’-chuang-ti je pochovaný v mauzóleu v tvare pyramídy  východne od mesta Si-an pri mestečku Lin-tchung (34,381319° s. š., 109,254° v. d.). Pyramída má výšku .

Čínsky historik S’-ma Čchien napísal sto rokov po smrti Prvého cisára, že na výstavbe jeho mauzólea pracovalo 700 000 robotníkov.  Britský historik John Man toto číslo spochybnil a odhadol počet robotníkov na 16 000. S’-ma tiež opisuje údajné dômyselné zariadenia, ktoré mali chrániť pohrebnú komoru, vrátane 100 riek z ortuti a systému automatických kuší namierených proti prípadným vykrádačom.

Mauzóleum je pod virtuálnou ochranou celej armády zostavenej z terakotových sôch vojakov a koní v životnej veľkosti, ktorá sa nachádza asi  východne od pyramídy. Samotná pyramída ešte nebola otvorená.

## Referencie

## Literatúra
* 
* 

## Iné projekty

Kategória:Narodenia v 3. storočí pred Kr.
Kategória:Úmrtia v 3. storočí pred Kr.
Kategória:Vládcovia Číny
Kategória:Čínski cisári
Malé Morské oko (prírodná pamiatka)

**Malé Morské oko** je prírodná pamiatka, je súčasťou Chránenej krajinnej oblasti Vihorlat. Leží západne od Morského oka, odkiaľ je prístupná po  žlto-značkovanom turistickom chodníku. Nachádza sa v katastrálnom území obce Remetské Hámre, bola vyhlásená v roku 1993 a má výmeru  (z toho  je vodná plocha). Predmetom ochrany je horské jazero, jedno z najlepšie zachovalých vo Vihorlatských vrchoch. Dobre pozorovateľný je proces prirodzeného starnutia jazera, ktoré postupne zarastá a prejavuje sa proces rašelinenia. Je známe výskytom raka riečneho.

Patrí do územia Vihorlatský prales, skrátene aj Vihorlat, ktoré bolo v roku 2007 zapísané do zoznamu Svetového prírodného dedičstva UNESCO v kategórii Staré bukové lesy a bukové pralesy Karpát a iných regiónov Európy (). Dôvodom boli zachovalé bukové pralesy s vyše 240-ročnými exemplármi. Zároveň patrí do lokality Morské oko (SKUEV0209), ktorá je územím európskeho významu sústavy Natura 2000.

## Galéria
*Kliknite na obrázok pre jeho zväčšenie.*

Malé Morské oko 006.JPG|Malé Morské oko (máj 2016)
Malé Morské oko 004.JPG|Malé Morské oko (máj 2016)
Malé Morské oko 001.JPG|Malé Morské oko v máji
Malé Morské oko 002.jpg|Malé Morské oko v máji


## Referencie

## Pozri aj
* Malé Morské oko
* Vihorlatské vrchy
* Vihorlatský prales
* Chránená krajinná oblasť Vihorlat

## Iné projekty

## Externé odkazy
* Poloha na turistickej mape
* Poloha na turistickej/cykloturistickej mape
* Turistická mapa Karpatská turistická cesta, časť 1 (Aurius, 2013) , časť 2  (v súborovom formáte PDF)
* 
* Chránená krajinná oblasť Vihorlat

Kategória:Vihorlatské vrchy
Kategória:Chránené územia Chránenej krajinnej oblasti Vihorlat
Kategória:Prírodné pamiatky v Košickom kraji
Kategória:Chránené územia v okrese Sobrance
Kategória:Rašeliniská na Slovensku
Lysák (prírodná rezervácia)

**Lysák** je prírodná rezervácia, ktorá sa nachádza v geomorfologickom celku Vihorlatské vrchy, zaberá rovnomenný vrch (Lysák () ), ktorý sprava obteká Hámorský potok a zľava Okna.

Je chráneným územím v rámci CHKO Vihorlat, ktoré sa nachádza v katastrálnom území obce Remetské Hámre, bolo vyhlásené v roku 1993 a má výmeru . Je tvorená skalnou plošinou, ktorá vystupuje na vypreparovaných andezitových bralách. Predmetom ochrany sú teplomilné lesné spoločenstvá. Významný je výskyt duba mnohoplodého a žltkastého, ktoré sú súčasťou spoločenstva bukových dúbrav. V podraste sa vyskytujú viaceré druhy chránených bylín, napr. ľalia zlatohlavá, skopólia kranská, či papraď jazyk hadí (iba dve známe lokality vo Vihorlatských vrchoch).

## Referencie

## Pozri aj
* Lysák (vrch)
* Vihorlatské vrchy
* Chránená krajinná oblasť Vihorlat

## Iné projekty

## Externé odkazy
* Poloha na turistickej mape
* Poloha na turistickej/cykloturistickej mape
* 
* Chránené územia, Štátna ochrana prírody Slovenskej republiky
* Chránená krajinná oblasť Vihorlat

Lysák
Kategória:Prírodné rezervácie v Košickom kraji
Kategória:Chránené územia v okrese Sobrance
Kategória:Remetské Hámre
Kategória:Chránená krajinná oblasť Vihorlat
Vihorlat

[náhľad|vrch [Vihorlat (vrch)|Vihorlat]]

**Vihorlat** môže byť:

* pohorie Vihorlat (Vihorlatské vrchy), pozri Vihorlatské vrchy
** podcelok v geomorfologickom celku Vihorlatské vrchy, pozri Vihorlat (geomorfologický podcelok)
*** najvyšší vrch Vihorlatských vrchov (), pozri Vihorlat (vrch)
* chránená krajinná oblasť, pozri Chránená krajinná oblasť Vihorlat
** národná prírodná rezervácia na vrchu Vihorlat, pozri Vihorlat (národná prírodná rezervácia)
** územie európskeho významu sústavy Natura 2000, pozri Vihorlat (územie európskeho významu)
** prales Vihorlat (Vihorlatský prales), zapísaný v zozname Svetového prírodného dedičstva UNESCO, pozri Vihorlatský prales
* región a v minulosti región cestovného ruchu, pozri Vihorlat (región)
* strojársky podnik v Snine, pozri Vihorlat (podnik)
* folklórny súbor, pozri Vihorlat (folklórny súbor)
Senné

**Senné** môže byť:
* obec v okrese Michalovce, pozri Senné (okres Michalovce)
* obec v okrese Veľký Krtíš, pozri Senné (okres Veľký Krtíš)
Ptah

thumb|Ptah
**Ptah** alebo **Peteh** (), podľa rekonštruovanej výslovonosti *Pitáh*, bol jeden z najvýznamnejších bohov starovekého Egypta. Strediskom jeho kultu bol Mennofer, kde bol uctievaný ako stvoriteľ vesmíru. Gréci, ktorí ho nazývali **Ftha** (), ho stotožňovali s Hefaistom.

## Podoba
Ptah bol zobrazovaný ako mumifikovaná ľudská postava s priliehavou čiapkou a od Strednej ríše aj s briadkou. V ruke držal anch symbolizujúci život, žezlo was symbolizujúce moc a džed symbolizujúci stabilitu.  Mal povesť starostlivého dobrodinca, ktorý pozorne načúva ľudským modlitbám, preto bol niekedy zobrazovaný s veľkými ušami. Niekedy je zobrazovaný ako škaredý nahý trpaslík, ktorý rozosmial perzských dobyvateľov.

Posvätný býk Ápis sa považoval za Ptahove vtelenie.

## Ptah ako Stvoriteľ

náhľad|Ramesse III. prináša vonnú obeť Ptahovi a jeho manželke Sechmet
Ptah bol v memfidskej kozmogónii považovaný za prvotný pahorok. V tejto funkcii bol označovaný aj ako **Ta-tenen** (tiež Tathenen), čiže *Vyvýšenina*, alebo ako **Tanen**, čiže *Ponorená zem*. Podľa Šabakovho kameňa dal vesmíru vzniknúť Ptah tým, že sníval o stvorení v svojom srdci a vyslovil ho – bol teda akýmsi staroegyptským logom. Meno Ptah má význam *Otvárač* v spojitosti s obradom Otvárania úst, ktorý sa vykonával pri pohrebe a pri ktorom mala duša opustiť telo. Podľa memfidskej kozmogónie stvoril Ptah Atuma a usadil ho na prvotný pahorok, aby odtiaľ vládol jeho stvoreniu. Po tom, ako začali splývať Ogdoada a Enneada a Atum bol stotožňovaný s Réom, Ptah bol vytlačený z pozície hlavného boha a stal sa manželom bohyne Sechmet a otcom boha Nefertuma, mladšej formy boha Atuma. Zriedkavejšie je za jeho manželku považovaná Bastet a za jeho syna Imhotep, staviteľ prvej pyramídy.

Ptahova dôležitosť je zrejmá v tom, že označenie Egypt, z gréckeho *Aigyptos*, bolo odvodené zo staroegyptského pomenovania memfidského chrámu boha Ptaha, *Hewet-Ka-Ptah* (*Hut-Ka-Ptah*), teda „Dom Ptahovho ka“. Podľa egyptskej povery vyrieknutie Ptahovho mena prinesie manželke toho, kto meno vyslovil, plodnosť.

## Ptah-Sókar: Ochranca remesiel
Ako boh-stvoriteľ bol Ptah súčasne ochrancom umelcov a remeselníkov, hlavne tých, ktorí pracovali s kameňom. Remeselníci, ktorí pracovali na tesaní hrobiek, pri najobvyklejšej práci s kameňom, dokonca tvrdili, že Ptah osobne zodpovedá za ich osud. Z toho vyplynula viera, pôvodne rozšírená medzi remeselníkmi, neskôr aj medzi ďalšími, že Ptah je bohom znovuzrodenia. Iný boh s rovnakými funkciami, Sókar, bol neskôr stotožnený s Ptahom ako Ptah-Sókar.

## Ptah ako podsvetné božstvo
Z Ptaha-Sókara sa postupne stalo zosobnenie slnka putujúceho v noci podsvetím, jednak preto, že sa slnko každé ráno nanovo rodilo a Ptah-Sókar bol bohom znovuzrodenia, jednak i preto, že Ptah bol prvotným pahorkom Ta-tenen, ktorý sa nachádzal pod zemou. V dobách Strednej ríše bol nakoniec Ptah-Sókar stotožnený s Usirom, vládcom podsvetia, a podľa toho bol niekedy označovaný ako Ptah-Sókar-Usire.

## Referencie

## Iné projekty

## Literatúra
* 
* 

Kategória:Egyptskí bohovia
Kategória:Bohovia podsvetia
Kategória:Slneční bohovia
Kategória:Bohovia stvoritelia
Kentaur

**Kentaur** (iné názvy: **kentaurus**, **centaurus** [-vyslov: ce…], staršie [a po anglicky]: **centaur** - pozri aj poznámku dole) môže byť:
* v mytológii: mytologická bytosť, pozri kentaur (mytológia)
* v astronómii:
** príslušník skupiny planétok, pozri kentaur (planétka)
** (*s veľkým zač. písmenom*) súhvezdie, pozri Centaurus (súhvezdie)

**Centaur** môže byť aj:
* americký stupeň rakety, pozri Centaur (raketový stupeň)
* skrátene:
** Centaur Technology (dcérska spoločnosť podniku VIA Technologies)
** KFNB - Centaur (rakúska lokomotíva)

## Poznámka
Pokiaľ ide o tvar názvu, v súčasnosti sa mytologická bytosť najsprávnejšie označuje názvom kentaurus, planétka názvom Kentaur (kentaur) a súhvezdie názvom Centaurus. Pokiaľ ide o prvé písmeno názvu, mytologická bytosť sa spisovne píše s malým začiatočným písmenom (ale niektorí autori ju uvádzajú s veľkým začiatočným písmenom), pri planétke je sporné, či sa píše s malým začiatočným alebo s veľkým začiatočným písmenom, a súhvezdie sa píše vždy len s veľkým začiatočným písmenom.
Koromľa

**Koromľa** je malá dedina v okrese Sobrance.

## Polohopis
Leží v podhorí Popričného vrchu v doline Koromlianskeho potoka pri štátnej hranici s Ukrajinou. Stred obce sa nachádza v nadmorskej výške 280 m n. m. Samotná obec s chotárom sa nachádza v nadmorskej výške od 215 do 850 m n. m. Je vzdialená asi deväť kilometrov juhovýchodne od okresného mesta Sobrance.

## Prírodné podmienky

### Vodstvo
Obec patrí do povodia Laborca a čiastkového povodia Koromlianskeho potoka.

### Pôda
V chotári obce sa nachádzajú rôzne pôdne druhy a pôdne typy.  Odlesnenú juhozápadnú časť chotára tvoria hnedé lesné pôdy a ilimerizované pôdy. V dolinách severovýchodnej časti Popričného svahu sa nachádzajú ťažké ílovité pôdy a podzoly.

## Dejiny
Spomína sa v roku 1337, osídlená je však už od doby bronzovej. Patrila rodu Drugethovcov a panstvu Tibava. Obyvatelia sa venovali poľnohospodárstvu.

Podľa ústnej tradície boli prvými usadlíkmi obce Koromľa drevorubači a uhliari. Rozsiahle bohaté lesy umožňovali dorábať drevné uhlie vo veľkom. Preto sa v usadlosti a v jej okolí ustavične dymilo. Za drevným uhlím sem prichádzali aj Maďari, ktorí vraj osadu pomenovali *Koromlak*. *Korom* znamená sadza, *lak* obydlie. Zanedbaním koncovej spoluhlásky vznikla poslovančená forma Koromľa.

Rok 1337- Koromla, 1345 - Korumlia, 1366 - Korumlya, 1418 - Koromlya, 1437 - Koromplya, 1599 - Koromlya, 1715 - Koromlay, Koromla, Korumla, 1808 - Korompla, 1920 - Koromľa

## Kultúra a zaujímavosti
### Pamiatky
* Gréckokatolícky kostol sv. Michala archanjela, jednoloďová neoklasicistická stavba s polkruhovým ukončením presbytéria a predstavanou vežou, z roku 1870. Prestavbou prešiel v roku 1933, keď bola postavená súčasná loď, obnovou prešiel po poškodení v druhej svetovej vojne. Fasády chrámu sú členené polkruhovo ukončenými oknami so šambránami. Veža vyrastá zo štítového priečelia, dekorovaná je nárožnými zaobleniami a ukončená je ihlancovou helmicou. 

Súbor:Koromla Greek Catholic Exterior.jpg|Chrám sv. Michala archanjela


### Kultúra
V obci pôsobí *Združenie pre rozvoj turizmu v mikroregióne Koromľa a okolie*

## Referencie

## Iné projekty

## Externé odkazy
* 


Kategória:Obce okresu Sobrance
Preseľany nad Ipľom

náhľad|Kostol Povýšenia sv. Kríža
**Preseľany nad Ipľom** (maď. *Pereszlény*) je pohraničná dedinka, dnes časť mesta Šahy v Nitrianskom kraji v okrese Levice, dňa 31. decembra 2004 mala 387 obyvateľov (z toho 62 pod 15 rokov).

## Polohopis
Obec sa nachádza 3 km západne od Šiah v nadmorskej výške 118 m. Ústi tu potok Kamenica do Ipľa. Osada leží na ľavej strane Ipľa, na ľavej strane ako jediná slovenská dedina v úseku, kde Ipeľ tvori hranicu, a to kvôli železnici Šahy - Štúrovo. Asi 2 km na sever sú Hrkovce, asi 4 km na západ Vyškovce nad Ipľom a 4 km na juh cez hranicu ležia Bernecebaráti. Rozloha 1 036 ha.

## Dejiny
náhľad|Materská škola
Prvýkrát sa dedina spomína v listine z 11. mája 1288. Podľa legendy tu vraj bol aj kláštor. Od roku 1980 nemá železničnú zastávku a je časťou Šiah.

## Kultúra a zaujímavosti
### Pamiatky
* Rímskokatolícky kostol Povýšenia sv. Kríža, jednoloďová klasicistická stavba s pravouhlym ukončeným presbytéria a vežou tvoriacou súčasť jej hmoty z rokov 1810-1820. Interiér je zaklenutý pruskými klenbami. Nachádza sa tu kamenná krstiteľnica zo 16. storočia. Hlavný oltár so závesným obrazom Povýšenia sv. Kríža pochádza z konca 19. storočia. Fasády kostola sú členené lizénovými pásmi a termálnymi oknami, veža je ukončená ihlancovou helmicou.    

Súbor:Pereszlény templom.JPG|Kostol Povýšenia sv. Kríža
Súbor:Preselany church.jpg


## Osobnosti mestskej časti
### Rodáci
* Pavol Peresleni (* 1631 – † 1689), rímskokatolícky kňaz, pedagóg, jazykovedec
* János Manga (* 1906 – † 1977), maďarský etnológ
* László Kermét (* 1936 - † 2023), maďarsky spisovateľ, historik, a cestovateľ

## Referencie

## Iné projekty

## Externé odkazy
* Oficiálna stránka mesta Šahy

Kategória:Mestské časti na Slovensku
Kategória:Šahy
Protónové číslo

náhľad|Z – protónové číslo
**Protónové číslo** alebo staršie **atómové číslo** je poradové číslo chemického prvku v periodickej tabuľke, ktoré vyjadruje počet protónov (t. j. množstvo kladných nábojov) v jadre atómu. Súčasne sa rovná počtu elektrónov v obale neutrálneho atómu. Protónové číslo je označované písmenom ***Z***.

Protónové číslo sa zapisuje vľavo dole pred značku prvku, napríklad 92U (urán s 92 protónmi).

Pôvodne protónové číslo označovalo hlavne polohu prvku v periodickej tabuľke. Ak by sa tabuľka zoradila podľa atómovej hmotnosti prvkov, niektoré prvky by sa dostali na zlé miesto (napríklad jód a telúr by v tejto tabuľke mali prehodené miesta). Čísla, ktoré udávajú poradie zodpovedajúce chemickým vlastnostiam, sú práve protónové čísla.

V roku 1913 Henry Moseley objavil závislosť umiestnenia prvku v periodickej tabuľke na jeho röntgenovo-difrakčnom spektre. Neskôr sa zistilo, že atómové číslo závisí na elektrickom náboji jadra (počte protónov). A práve tento náboj určuje chemické vlastnosti prvkov.

S atómovým číslom súvisí nukleónové číslo, ktoré udáva celkový počet protónov a neutrónov v atómovom jadre. Nukleónové číslo určuje konktrétny izotop.

## Referencie

## Pozri aj

* izotop

Kategória:Atóm
Kategória:Fyzika častíc
Dominik Hrbatý

**Dominik Hrbatý** (* 4. január 1978, Bratislava) je bývalý slovenský profesionálny tenista. Jeho najvyššie umiestnenie v ATP Entry Ranking je dvanáste miesto 18. októbra 2004. Dominik Hrbatý je dvojnásobným víťazom Hopmanovho pohára a finalistom Davis Cupu z roku 2005. Počas svojej kariéry vyhral 6 turnajov ATP v dvojhre a 2 turnaje vo štvorhre.

## Finálové účasti na turnajoch ATP (21)

### Dvojhra – výhry (6)

### Dvojhra – prehry (7)

### Štvorhra – výhry (2)

### Štvorhra – prehry (6)

## Výsledky na grandslamoch

## Ocenenia
* 1996 ATP nováčik roka
* 2000 Tenista roka na Slovensku
* 2000 Krištáľové krídlo v kategórii šport za úspechy v dvojhre a štvorhre na turnajoch ATP
* 2001 Tenista roka na Slovensku
* 2002 Tenista roka na Slovensku
* 2004 Tenista roka na Slovensku
* 2005 Tenista roka na Slovensku
* 2006 Tenista roka na Slovensku
* 2006 štátne vyznamenanie Rad Ľudovíta Štúra II. triedy
* 2007 Tenista roka na Slovensku

## Iné projekty

## Externé odkazy

* Dominik Hrbatý na stránkach ITF 

* Dominik Hrbatý rozpráva svoj športový príbeh (VIDEO po slovensky)

Kategória:Slovenskí tenisti
Kategória:Osobnosti z Bratislavy
Kategória:Víťazi Hopmanovho pohára
Kategória:Držitelia Krištáľového krídla
Kategória:Športovec roka na Slovensku
Kategória:Slovenskí olympionici
Kategória:Tenisti na Letných olympijských hrách 2000
Kategória:Tenisti na Letných olympijských hrách 2004
Kategória:Tenisti na Letných olympijských hrách 2008
Kategória:Držitelia Radu Ľudovíta Štúra II. triedy
Márianostra

**Márianostra** () je obec v Maďarsku v Peštianskej župe v okrese Szob.

Má rozlohu  a žije tu  obyvateľov ().

## Referencie


## Iné projekty

## Externé odkazy
* 

Kategória:Obce v Maďarsku
Morské oko

**Morské oko** môže byť:
*všeobecne:
**pôvodne: hlboké jazero (pleso) vo vrchoch Vysokých Tatier (o ktorom sa ľud domnieval, že je dole spojené s morom)
** jazero ľadovcového pôvodu (pochádza z pleistocénneho zaľadnenia) v Tatrách a Nízkych Tatrách, synonymum: pleso, pozri pleso (Tatry a Nízke Tatry)
**(vysoko)horské jazero (v užšom zmysle len hlboké, vypĺňajúce horskú roklinu), synonymum: pleso , pozri horské jazero
**malé, maximálne 3 m hlboké jazierko s kolmými stenami uprostred horského rašeliniska
**nárečovo: mokrina alebo studnička v blízkosti prameňa, pozri pod mokrina a studňa
*staršie: Czarny Staw pod Rysami
*najväčšie pleso vo Vysokých Tatrách, pozri Morské oko (pleso)
*jazero vo Vihorlatských vrchoch, pozri Morské oko (jazero)
*národná prírodná rezervácia vo Vihorlatských vrchoch, pozri Morské oko (národná prírodná rezervácia)
*Puchmajerovej jazierko
* prírodná pamiatka pri Tornali, pozri Morské oko (prírodná pamiatka)
* osada obce Ivanovce v okrese Trenčín, pozri Morské oko (osada)

## Referencie


## Pozri aj
* Morskie Oko
* Mořské oko
Eusébius Ostrihomský

Blahoslavený **Eusébius** OSPPE () (* okolo 1200, Ostrihom, Uhorsko – † 20. január 1270, Mlynky) bol uhorský rímskokatolícky kňaz a zakladateľ rádu pavlínov v Uhorsku.

## Život
Narodil sa v Ostrihome do kresťanskej a praktizujúcej rodiny, pravdepodobne šľachtickej. Kronikári sa o jeho rodičoch nezmieňujú. 

Škola založená svätým Štefanom v roku 1028 mu dala dôkladnú svetskú aj cirkevnú výchovu. Knižnice, knihy a Sväté písmo pútalo viac jeho pozornosť, ako detské hračky a nečinná zábava. Očividne obľuboval samotu, obklopený knihami, zahĺbený do svojich myšlienok. Vidiac usilovnosť a vedomosti mladého študenta ho vedúci ostrihomskej kapituly po úspešnom ukončení štúdia povýšil do funkcie kanonika. 

Podnetom na založenie kláštora malo byť údajné zjavenie, ktoré mal mať jedného dňa Eusébius. Vo vízii mal vidieť mnoho malých plamienkov, ktoré sa postupne zjednotili do jedného veľkého ohňa. Išlo o symbol zjednotenia samostatných pustovníkov pod jedno spoločenstvo. 

V roku 1246 sa Eusébius zriekol všetkého svojho majetku a so súhlasom ostrihomského arcibiskupa odchádzal do okolitých kopcov žiť životom pustovníka v jaskyni. Na podnet vízie, ktorá sa mu zjavila počas rozjímania, zjednocuje pustovníkov z okolitých hôr a pri dnešnej dedine Kesztölc - Klastrompuszta zakladá kláštor. Dodnes volajú toto miesto Klastrompuszta. Ruiny kláštora ostali čiastočne zachované. Za patróna a svoj príklad si zvolil sv. Pavla, prvého pustovníka. 

Umiera v ním založenom kláštore v roku 1270.

Aj keď sa Eusébius snažil o získanie pápežského súhlasu, kláštor ho získal až po jeho smrti v roku 1308, keď pápež Klement V. potvrdil pre Rád pavlínov regulu sv. Augustína.

## Uctievanie
Eusébius nebol nikdy oficiálne blahorečený, ale po stáročia požíval silný kult hlavne medzi pavlínami. V roku 2009 požiadal maďarský kardinál Péter Erdő o povolenie k uctievaniu, čo Svätá stolica odobrila. Jeho sviatok je 20. január.

## Referencie


## Pozri aj

* Zoznam svätcov Katolíckej cirkvi

## Iné projekty

Kategória:Osoby s neistým dátumom narodenia
Kategória:Úmrtia 20. januára 
Kategória:Úmrtia v 1270
Kategória:Uhorskí katolícki blahoslavení
Kategória:Ostrihom
Kategória:Blahorečení Benediktom XVI.
Kategória:Pavlíni
Kategória:Zakladatelia rádov
Imre Kertész

**Imre Kertész** (* 9. november 1929, Budapešť, Maďarsko † 31. marec 2016, Budapešť, Maďarsko) bol maďarský spisovateľ, prekladateľ židovského pôvodu. V roku 2002 dostal Nobelovu cenu za literatúru.

## Život
Keď mal 14 a pol roka, deportovali ho do koncentračného tábora Osvienčim, neskôr do Buchenwaldu. V roku 1948 maturoval v Budapešti. Jeho prvý a najznámejší román  *Sorstalanság* (v slovenčine *Bezosudovosť*) bol po dlhom čakaní uverejnený až v roku 1975. Hrdina románu je pubertiak, ktorý v nacistickom terore dospieva. Jeho ďalší román *Kaddis a meg nem született gyermekért* (1990) je pokračovaním aj odpoveďou na jeho prvý román. V ďalších dielach podáva analýzu osudu jedinca, ktorý je zatlačený do tragických a ponižujúcich pascí východoeurópskych dejín a spoločnosti.

V rokoch 2002 – 2012 žil prevažne v Berlíne, v roku 2012, už postihnutý Parkinsonovou chorobou, sa vrátil do rodnej Budapešti, kde aj na následky svojho ochorenia zomrel.

## Diela
Do slovenčiny boli preložené diela: 
* *Sorstalanság* (1975) – *Bezosudovosť*, Slovart, 2000. Preložila Eva Kroupová. (de: Mensch ohne Schicksal (1990) / Roman eines Schicksallosen (1996), en: Fateless, (1992))
* *Kaddis a meg nem született gyermekért* (1990) – *Kaddiš za nenarodené dieťa*, Kalligram, 2003. Preložila Juliana Szolnokiová)
* *A száműzött nyelv* (2001) – Vyhnaný jazyk, Kalligram, 2002, 2003. Preložila Juliana Szolnokiová.)
* *Felszámolás* (2003) – *Likvidácia*, Kalligram, 2004. Preložila Juliana Szolnokiová.)

Do češtiny boli preložené aj diela:
* *A kudarc* (1988) – *Fiasko*, Academia, 2005. Preložila Kateřina Pošová. (de: Fiasko (2000))

Zatiaľ nepreložené diela:
* *A nyomkereső* (1977) (doslova: Hľadajúci stopu)
* *Detektívtörténet* (1977) (de:Detektivgeschichte (2004))
* *A kudarc* (1988) (de: Fiasko (2000))
* *Az angol lobogó* (elbeszélés, 1991) (de:Die englische Flagge. Erzählungen (1999))
* *Gályanapló* (1992) (de:Galeerentagebuch (1993))
* *Jegyzőkönyv* (1993) (de: Eine Geschichte. Zwei Geschichten (1994))
* *A holocaust mint kultúra* (esszé, 1993) (doslova: Holokaust ako kultúra)
* *Valaki más: a változás krónikája* (1997) (de: Ich – ein anderer (1998), )
* *A gondolatnyi csend, amíg a kivégzőosztag újratölt* (1998) (de: Eine Gedankenlänge Stille, während das Erschießungskommando neu lädt. Essays (1999))

V nemčine vyšli navyše diela:
* *Meine Rede über das Jahrhundert*, 1995 (doslova: Môj prejav o storočí)
* *Eine Zurückweisung. Buch und CD zum Brandenburgischen Literaturpreis 1995*, 1995  (doslova: Odmietnutie. Kniha a CD k Brandenburskej literárnej cene 1995)

## Referencie

## Iné projekty

## Externé odkazy
* Tlačové vyhlásenie švédskej akadémie

Kategória:Maďarskí spisovatelia
Kategória:Maďarskí spisovatelia románov
Kategória:Nositelia Nobelovej ceny za literatúru
Kategória:Maďarskí nositelia Nobelovej ceny
Kategória:Držitelia Radu Pour le Mérite
Kategória:Maďarské osobnosti židovského pôvodu
Kategória:Spisovatelia židovského pôvodu
Kategória:Osobnosti z Budapešti
Kategória:Preživší holokaust
Kategória:Nositelia Kráľovského uhorského radu sv. Štefana
Kategória:Pochovaní na cintoríne Kerepesi
Kategória:Čestní občania Budapešti
Stupava (rozlišovacia stránka)

**Stupava** môže byť:

* mesto na Slovensku v okrese Malacky, pozri Stupava
* obec v Česku v okrese Uherské Hradiště, pozri Stupava (okres Uherské Hradiště)
* chránené územie v Česku v okrese Hodonín, pozri Stupava (prírodná rezervácia)
Rád svätého Pavla Prvého Pustovníka

**Rád svätého Pavla Prvého Pustovníka** (lat. *Ordo Sancti Pauli Primi Eremitae* – skratka OSPPE)), skrátene **Pavlíni** je mníšska rehoľa (rád) založená v 13. storočí v Uhorsku.

Charakteristickým pre tento rád je nosenie bieleho habitu, ktorý im od roku 1342 povolil nosiť pápež, aby sa odlišovali od podaktorých túlavých mníchov, ktorí budili neraz pohoršenie. Heslom rádu je *SOLUS CUM DEO SOLO* (Byť sám len s Bohom).

Rád pavlínov nie je totožný s rádom paulínov (paulánov), ktorý založil sv. František z Paoly okolo roku 1400.

## Dejiny
V roku 1246 sa kanonik Eusébius Ostrihomský zriekol všetkého svojho majetku a so súhlasom ostrihomského arcibiskupa odchádza do okolitých kopcov žiť v jaskyni životom pustovníka.
Na podnet vízie, ktorá sa mu zjavila počas rozjímania, zjednocuje pustovníkov z Uhorska a Chorvátska a pri dnešnej dedine Kesztúc v Pilišských vrchoch zakladá kláštor sv. Kríža. Dodnes volajú toto miesto *Klastrompuszta*. Ruiny kláštora ostali čiastočne zachované. Za patróna a svoj príklad si zvolil sv. Pavla, prvého pustovníka.

V roku 1308 pápež Klement V. potvrdil pre Rád pavlínov regulu sv. Augustína. Rád sa rozširoval do 15. storočia po celom svete.

Vpád Turkov do Európy spustošil mnohé kláštory pavlínov v Uhorsku. Obnova rádu sa začala až po oslobodení Budína. Taktiež obdobie reformácie znamená pre rád ťažké obdobie.

Obnovenie rádu je spojené so zmenou charakteru rádu z pustovnícko-kontemplatívneho na kontemplatívno-apoštolský. Aj v súvislosti s nariadením Jozefa II. v roku 1786 o zrušení rozjímavých rádov sa centrom pavlínov sa stáva Poľsko. Do Poľska prišli už v roku 1382. Vtedy im bol zverený do opatery obraz Panny Márie privezený z Ruska, pre ktorý bol vybudovaný kostol a kláštor na Jasnej Hore v Čenstochovej.

## Zameranie rádu
Cieľom Rádu pavlínov je kontemplácia (rozjímanie) Boha osamote, pastorácia v službe Cirkvi a blížnych - to znamená hlásanie Božieho Slova, vysluhovanie sviatostí a hlavne sviatosti zmierenia.

Charakteristický pre tento rád je kult Matky Božej. Je to spojené aj s tým, že mali v správe mnoho mariánskych svätýň. Napríklad na území dnešného Slovenska majú alebo mali v správe mariánske pútne miesta v Šaštíne a Marianke pri Bratislave.

## Súčasnosť
Vedenie rádu má sídlo v Čenstochovej. Vo svete pôsobí asi 54 pavlínskych kláštorov v ktorých žije okolo 500 mníchov. Pre porovnanie - pred tureckými vpádmi žilo len na území vtedajšieho Uhorska 900 mníchov.

V súčasnosti pôsobia na Slovensku v Topoľčanoch, Trnave, Vranove nad Topľou a Šaštíne-Strážach.

V Maďarsku sa po páde komunistického režimu obnovili kláštory v Budapešti, Márianostre, Petőszállás a Pécsi (Päťkostolie).

## Referencie

## Externé odkazy
* Catholic Encyclopaedia
* Stránka rehole pavlínov 
* Stránka pavlínov na Slovensku


Kategória:Duchovné rády
Člnkovitá kosť

náhľad|Člnkovitá kosť
**Člnkovitá kosť** (lat. *os scaphoideum*) patrí medzi kosti hornej končatiny.

Je uložená v proximálnom rade zápästných kostí, najlaterálnejšie. Jej palmárna plocha nesie *tuberositas ossis scaphoidei*, dorzálne sa prikladá k *facies articularis carpea* na distálnej epifýze vretennej kosti (lat. *radius*). Mediodistálne disponuje kĺbovou plôškou pre spojenie s hlavičkatou kosťou (lat. *os capitatum*). Proximálnejšie je umiestnená plôška pre spojenie s mesiačikovitou kosťou (lat. *os lunatum*). Laterodistálna plocha kostičky nesie plôšky pre spojenie s lichobežníkovitou menšou kosťou (lat. *os trapezoideum*) a lichobežníkovitou väčšou kosťou (lat. *os trapezium*).

Zápästné kosti fungujú ako celok. Člnková kosť sa tiež podieľa na pohybe zápästia. Spolu s mesiačikovitou kosťou sa spája s vretennou a lakťovou kosťou a tvorí hlavné kosti zapojené do pohybu zápästia. Člnková kosť slúži ako spojnica medzi dvoma radmi zápästných kostí. Pri pohybe zápästia sa môže ohýbať zo svojej polohy v rovnakej rovine ako predlaktie do kolmej polohy.

Zo všetkých kostí zápästia sa najčastejšie láme.

## Referencie


## Iné projekty

## Zdroj
* 

Kategória:Kosti hornej končatiny
Mesiačikovitá kosť

náhľad|Mesiačikovitá kosť
**Mesiačikovitá kosť** (lat. *os lunatum*) patrí medzi kosti hornej končatiny.

Je uložená v proximálnom rade zápästných kostí, medzi člnkovitou kosťou (lat. *os scaphoideum*) a trojhrannou kosťou (lat. *os triquetrum*). Proximálna časť kosti sa prikladá k *facies articularis carpea* vretennej kosti (lat. *radius*). Distálna plôška sa dotýka hlavičkatej kosti (lat. os 'capitatum'), ulnárne sa dotýka hákovej kosti (lat. os 'hamatum'). Laterálne je na kosti plôška pre spojenie s člnkovitou kosťou (lat. *os scaphoideum*), mediálne s trojhrannou kosťou (lat. 'os triquetrum').

## Iné projekty

Kategória:Kosti hornej končatiny
Žirafa (súhvezdie)

**Žirafa** je veľké, ale nezreteľné súhvezdie na severnej pologuli. Zaviedol ho Petrus Plancius v roku 1613 a v roku 1624 ho Jakob Bartsch vyobrazil na svojej mape hviezdnej oblohy.

## Pozoruhodné prvky

Hoci je súhvezdie rozlohou osemnástym najväčším, nie je obzvlášť žiarivé, pretože jeho najjasnejšie hviezdy sú len štvrtej magnitúdy.

Najjasnejšou je hviezda β Camelopardalis s magnitúdou 4,03. Táto dvojhviezda pozostáva zo zložiek s magnitúdami 4,0 a 7,4.

Druhou najjasnejšou hviezdou je CS Camelopardalis (ktorá nemá ani Bayerovo, ani Flamsteedovo označenie). Je to mierne premenlivá hviezda magnitúdy 4,21.

## Pozoruhodné objekty na oblohe

NGC 2403 je špirálovitá galaxia, vzdialená približne 11 miliónov svetelných rokov. Jej magnitúda je 8,4. NGC 1502 je otvorená hviezdokopa, vzdialená približne 6 800 svetelných rokov, ktorej magnitúda je 6,0.

## História a mytológia

Súhvezdie Žirafa pravdepodobne predstavuje zviera, na ktorom sa do Kanánu niesla Rebeka, keď si chcela vziať Izáka.

## Referencie


Kategória:Súhvezdia
Žirafa

**Žirafa** môže byť:
*rod živočíchov, pozri žirafa (rod)
*súhvezdie, pozri Žirafa (súhvezdie)
Karol Beck

**Karol Beck** (* 3. apríl 1982, Zvolen) je slovenský profesionálny tenista. Významnou mierou prispel k postupu Slovenska do finále Davisovho pohára v roku 2005. Hrá tenis od svojich šiestich rokov, jeho manažérom je otec, tréner Matej Lipták. Štatút profesionála má od roku 2001, v roku 2004 sa dostal prvýkrát do najlepšej 50-ky v rebríčku ATP. Najvyššie umiestnenie v ATP Entry Ranking je 36. miesto, ktoré dosiahol 22. augusta 2005.

## Pozitívny dopingový nález
O tom, že Karol Beck mal pozitívny dopingový nález, sa hovorilo už pred finálovým zápasom o Davisov pohár, na ktorý Karol Beck nenastúpil kvôli údajnému zraneniu kolena. Oficiálne bola táto skutočnosť potvrdená až 31. januára 2006 a 2. februára to potvrdil aj Karol Beck. Pozitívny nález bol Beckovi zistený po septembrovom semifinále Davis Cupu s Argentínou.
Medzinárodná tenisová federácia hráča potrestala zákazom činnosti na dobu dvoch rokov - do 31. októbra 2007.

## Zaujímavosti
V novembri 2008 vypadol z rebríčka ATP. Nakoniec sa zistilo, že išlo o technickú chybu.

## Finálové účasti na turnajoch ATP

### Dvojhra - prehry (1)

## Referencie


## Iné projekty

## Externé odkazy
* 
* Osobnosti.sk - Karol Beck

Kategória:Narodenia v 1982
Kategória:Slovenskí tenisti
Kategória:Slovenskí olympionici
Kategória:Osobnosti zo Zvolena
Kategória:Tenisti na Letných olympijských hrách 2004
Martina Suchá

**Martina Suchá** (* 20. november 1980, Nové Zámky) je bývalá slovenská profesionálna tenistka.

## Tenisová kariéra

Martina začala hrať v roku 1996 na ITF Circuit. V roku 2002 sa dostala do prvej stovky, vyhrala v Quebec City ako nenasadená hráčka. Peňažné ceny jej koncom roka 2004 vyniesli okolo 0,6 mil. dolárov.

## Tituly
* 2002 - Vyhrala WTA turnaj v Hobarte
* 2004 - Vyhrala WTA turnaj v Quebec City

## Referencie

## Iné projekty

## Externé odkazy

Kategória:Narodenia v 1980
Kategória:Slovenskí tenisti
Kategória:Slovenskí olympionici
Kategória:Osobnosti z Nových Zámkov
Pavel Dobeš

**Pavel Dobeš** (* 22. marec 1949, Frýdek-Místek) je český folkový spevák.

## Hudobný vývoj
V šesťdesiatych rokoch hral v Ostrave bigbeat. V ďalších rokoch sa orientoval na country a folkovú hudbu. „Jarmila“ bol jeho prvý veľký hit v roku 1981. Napísal množstvo piesní, medzi nimi sú aj doslova hudobné drahokamy.

„S tchořem prý se srazil, co se z lesa v hrůze plazil aby drůbež v kurníku prosil o azyl.“

Jeho hudobným partnerom je Tomáš Kotrba.

## Diskografia
* 1988 *Něco o lásce* – Panton, EP 
* 1989 *Skupinové foto* – Panton 81 0797-2 311, LP 
* 1990 *Zátiší s červy* – Panton 81 0935-2 311, LP
* 1992 *Zpátky do trenek* – EMI EAN 8590166008528 -CD LP, CD
* 1993 *Live* – , MC, CD
* 1995 *Něco o Americe* – EMI EAN 8590166034329 -CD, CD
* 1997 *Průzkumný let* – EMI EAN 724385 755422, CD
* 1999 *Komplet 19871992* – Sony Music, 2CD
* 2001 *K svátku* – EMI EAN 724353 601720 -CD, MC, CD
* 2002 *Zum, zum, zum* – EMI EAN 724354 377426, CD (pätnásťročný výber piesní)
* 2006 *Banány* – EMI EAN 094637 673324, CD
* 2008 *Platinum Collection* – EMI EAN 509921676420, 3CD

## Zahraničné koncerty

* 1989 Wroclav
* 1992 Luzern, Basel, Bern, Zürich
* 1993 Vancouver, Kelowna, Calgary, Edmonton
* 1998 Chicago
* 2000 Sydney
* 2002 Warszawa

Pavel Dobeš nezaradil na svojej webovej stránke slovenské koncerty do tejto rubriky

## Knižné publikácie

* Pavel Dobeš: *Sedí Toník na verpánku* -- leporelo, Pear Hradec Králové, 1992, 
* Pavel Dobeš: *Něco o Americe*, Pear, Hradec Králové, 1995 – (kniha na jeho stránke voľne na stiahnutie)
* *Zpátky do trenek; velký zpěvník Pavla Dobeše*,  Music Cheb, 1996, ISBN 80-85925-08-7, EAN 978-80-85925-08-1,

## Externé odkazy
* Oficiálna stránka - www.paveldobes.cz

Kategória:Českí folkoví speváci
Kategória:Českí country speváci
Kategória:Českí rockoví speváci
Kategória:Českí textári piesní
Kategória:Českí speváci-skladatelia
Kategória:Osobnosti z Frýdku-Místku
Trojhranná kosť

náhľad|Trojhranná kosť
**Trojhranná kosť** (lat. *os triquetrum*) patrí medzi kosti hornej končatiny.

Je uložená v proximálnom rade zápästných kostí, najmediálnejšie. Proximálne nesie styčnú plôšku pre spojenie s kosťami predlaktia, laterálne pre spojenie s mesiačikovitou kosťou (lat. *os lunatum*), distálne pre spojenie s hákovou kosťou (lat. *os hamatum*), palmárne pre spojenie s hráškovitou kosťou  (lat. *os pisiforme*).

## Iné projekty

Kategória:Kosti hornej končatiny
Hráškovitá kosť

náhľad|Hráškovitá kosť
**Hráškovitá kosť** (lat. *os pisiforme*) patrí medzi kosti hornej končatiny.

Je uložená v proximálnom rade zápästných kostí. Má ovoidný tvar, je súčasťou šľachy svalu m. flexor carpi ulnaris. Na dorzálnej ploche nesie kĺbovú plôšku pre spojenie s trojhrannou kosťou (lat. *os triquetrum*).

## Iné projekty

Kategória:Kosti hornej končatiny